Document ID: 31997D0369

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1997 για την τροποποίηση της απόφασης 89/471/ΕΟΚ περί εγκρίσεων μεθόδων ταξινόμησης των σφαγίων χοίρων στη Γερμανία (Το κείμενο στη γερμανική γλώσσα είναι το μόνο αυθεντικό) (97/369/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,
Εκτιμώντας:
ότι η Επιτροπή, με την απόφαση 89/471/ΕΟΚ (3), όπως τροποποιήθηκε τελευταία από την απόφαση 94/459/ΕΚ (4), ενέκρινε διαφορετικές μεθόδους για την ταξινόμηση σφαγίων χοίρων στη Γερμανία 7
ότι η κυβέρνηση της Γερμανίας ζήτησε από την Επιτροπή να εγκρίνει τη χρησιμοποίηση νέας μεθόδου για την ταξινόμηση σφαγίων χοίρων και τη χρήση νέων τύπων για τον υπολογισμό της περιεκτικότητας των σφαγίων των χοίρων σε άπαχο κρέας στα πλαίσια των υφισταμένων μεθόδων ταξινόμησης «SSD 256» και «ZP» 7 ότι, η έγκριση νέας μεθόδου δεν πρέπει να βασίζεται στην εθνική διαδικασία διακρίβωσης που προβλέπεται στο άρθρο 1 παράγραφος 2 της απόφασης 89/471/ΕΟΚ, αλλά στις διατάξεις του άρθρου 2 παράγραφος 3 του κανονισμού (ΕΟΚ) αριθ. 3220/84 και σύμφωνα με το μέγιστο όριο ανοχής στατιστικού σφάλματος όπως ορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων (5), όπως τροποποιήθηκε από τον κανονισμό (ΕΚ) αριθ. 3127/94 (6), ώστε να καταστεί δυνατή η πλήρης χρήση της τεράστιας ποσότητας πληροφοριών που παρέχει ο εν λόγω εξοπλισμός 7
ότι έχουν υποβληθεί τα στοιχεία τα απαιτούμενα σύμφωνα με το άρθρο 3 του κανονισμού (ΕΟΚ) αριθ. 2967/85 7 ότι η αξιολόγηση του αιτήματος έδειξε ότι πληρούνται οι όροι για την έγκριση της εν λόγω ταξινόμησης και των νέων τύπων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 89/471/ΕΟΚ τροποποιείται ως εξής:
1. Προστίθεται το ακόλουθο άρθρο:
«Άρθρο 1α
Κατά παρέκκλιση του άρθρου 1 παράγραφοι 2 και 3 εγκρίνεται η χρήση της συσκευής που ονομάζεται "Fully Automatic Ultrasonic Carcase Grading (AUTOFOM)" και της σχετικής μεθόδου εκτίμησης, οι λεπτομέρειες εφαρμογής της οποίας περιγράφονται στο μέρος ΙΙΙ του παραρτήματος.»
2. Στο μέρος Ι του παραρτήματος, ο τύπος που αναφέρεται στο σημείο 2 αντικαθίσταται από τον ακόλουθο:
«^y = 58,6688 - 0,82809 x1 + 0,18306 x2».
3. Στο μέρος ΙΙ του παραρτήματος, ο τύπος που αναφέρεται στο σημείο 2 αντικαθίσταται από τον ακόλουθο:
ΑΡΧΗ ΓΡΑΦΗΚΟΥ
«^y = 18,1543 + 80,82116	S F	+ 6,49918 - F + 68,07127 log S - 28,83531 - S».
ΤΕΛΟΣ ΓΡΑΦΗΚΟΥ
4. Το μέρος ΙΙΙ του παραρτήματος της παρούσας απόφασης προστίθεται στο παράρτημα.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 30 Μαΐου 1997.

Labels: 12
18
17
6